tartuNLP/wikipedia-smugri-20251201 huggingface dataset:
Pyhä Kuolema

Pyhä Kuolema on suomalainen neofolk-yhtye. Sen ainoa vakituinen jäsen on aiemmin yhtyeessä Tuhat Kuolemaa Sekunnissa soittanut Mikko Pöyhönen. Yhtye on julkaissut kolme albumia Anima Arctica- ja Svart Records -levymerkkien kautta.
Yhdistyneen työtä tekevien yhteisön tukikeskus (Meksiko)

Yhdistyneen työtä tekevien yhteisön tukikeskus (Centro de Apoyo Comunitario Trabajando Unidos, CACTUS) on meksikolainen järjestö. Se ajaa alkuperäiskansojen itsehallintoa / itsemääräämisoikeutta Meksikossa, yhteisön vesihuoltoa, itsemääräämisoikeutta ravinnontuotantoon ja ruokaturvaa (kestävästi tuotettua, terveellistä, paikallisesti tuotettua ruokaa) ja maaperän suojelua.
Järjestö toimii Oaxacan osavaltiossa.
Hyökkäykset järjestöä vastaan.
Järjestön puheenjohtajana toiminut Alberta "Bety" Cariño Trujillo ja hänen mukanaan ollut kansainvälinen suomalainen tarkkailija Jyri Jaakkola ammuttiin 27. huhtikuuta 2010. He olivat osallistumassa solidaarisuutta osoittavaan kulkueeseen. Kulkue oli matkalla alkuperäiskansa triquien itsehallintokunta San Juan Copalaan, jonka hallituksen armeija oli vallannut aiemmin. Järjestön oli tarkoitus tuoda elintarvikkeita aseistautuneiden ryhmien piirittämään yhteisöön. 
Kesäkuussa 2015 kolme ihmistä oli pidätetty ja 10 epäiltyä etsintäkuulutettu. Meksikon presidentin mukaan hallitus on sitoutunut henkirikokseen syyllistyneiden tuomiseen oikeuden eteen. Carinon aviomies sekä asianajaja syyttävät, että poliittinen tahto rikosten selvittämiseen on vähäinen. Heidän mukaansa viranomaiset eivät ole suojelleet riittävästi todistajia ja uhreille oikeutta vaativaa kampanjaa ajavat ihmiset ovat saaneet uhkaussoittoja, joissa on vaadittu heitä luopumaan yrityksistä tai he kohtaisivat seuraamuksia.
Küsnacht

Küsnacht on kaupunki Sveitsissä Zürichin kantonissa. Siellä oli vuoden 2016 lopulla 14 192 vakinaista asukasta.
Sijainti.
Küsnacht sijaitsee Zürichinjärven itärannalla viitisen kilometriä Zürichstä kaakkoon.
Liikenne.
Zürichinjärven itäpuolen pääväylät kulkevat Küsnachtin kautta:
Küsnacht kuuluu Zürichin seudun lähiliikennealueeseen (S-Bahn Zürich):
Küsnachtista on Zürichinjärven poikki Thalwiliin on säännöllinen laivaliikenne ympäri vuoden.
Urheilu.
Küsnachtilainen jääkiekkojoukkue GCK Lions Eishockey pelaa Sveitsin toiseksi ylimmällä sarjatasolla.
Natti Natasha

Natalia Alexandra Gutiérrez Batista (s. 10. joulukuuta 1986 Santiago de los Caballeros, Dominikaaninen tasavalta), tunnetaan paremmin taiteilijanimellä Natti Natasha, on dominikaanilainen laulaja-lauluntekijä. Hänellä on levytyssopimus Don Omarin omistaman Orfanato Music Groupin kanssa. Hänen debyytti-EP:nsä nimeltään "All About Me" julkaistiin kesäkuussa 2012. Helmikuussa 2019 Natti Natasha julkaisi debyyttialbuminsa "IlumiNATTI".
Merkittäviksi musikaalisiksi vaikuttajikseen Natti Natasha on maininnut muun muassa Bob Marleyn ja Jerry Riveran sekä varsinkin Lauryn Hillin, joka on edelleen yksi hänen suosikkiartisteistaan.
Avannaata

Avannaata on kunta Grönlannissa. Se perustettiin 1. tammikuuta 2018, kun Qaasuitsupin kunta jaettiin kahdeksi kunnaksi: Avannaataksi ja Qeqertalikiksi. 
Avannaatan kunnassa oli vuonna 2019 noin 10 670 asukasta. Vuonna 2020 väkiluku kohosi 10 726 asukkaaseen. Avannaata kunnassa on neljä kaupunkia ja 23 kylää. Avannaatan keskushallinto on Ilulissatin kaupungissa. Kunnanvaltuustossa on 17 jäsentä ja heidät valitaan neljäksi vuodeksi kerrallaan. Kunnanvaltuuston tehtäviin kuuluu pormestarin nimittäminen, poliittisten komiteoiden perustaminen ja kunnan toiminnasta vastaaminen.
Asutuskeskukset.
Lähde:
Heaven (Innan kappale)

Heaven on romanialaislaulaja Innan kappale. Sen julkaisi Roton digitaalisesti ladattavana singlenä 10. kesäkuuta 2016. Kappaleen ovat sanoittaneet Andreas Schuller, Leroy Clampitt, Sebastian Barac, Marcel Botezan, Laila Samulesen, Trey Campbell ja Theea Eliza Miculescu. Kappaleen tuotannosta vastasivat puolestaan Barac ja Botezan. "Heaven" on dance-pop ja tropical house-kappale, joka sai singlejulkaisunsa jälkeen musiikkikriitikoilta pääosin positiivisen vastaanoton, jotka ylistivät kappaletta korvamadoksi Lähi-idän vaikutteilla. Vaikka kriitikot huomioivat kappaleen olevan laulettu Englanniksi, Ranskaksi ja Espanjaksi, laulaja itse sanoi kertosäkeen olevan kuitenkin laulettu kielellä jonka hän keksi levy-yhtiönsä kanssa. Vuonna 2017 "Heaven" oli ehdokkaana kolmessa eri kategoriassa Radio România Actualități Awardsissa.
Kappaleeseen liittyvä musiikkivideo julkaistiin videopalvelu YouTubessa 7. kesäkuuta 2016, sen jälkeen kun videon teaseri oli julkaistu 3. kesäkuuta 2016. Videon kuvauksesta vastasi John Perez ja se kuvattiin Shangri-Lassa, Mauritiuksessa huhtikuussa 2016. Videolla nähdään Inna merenrannalla sijaitsevassa lomakeskuksessa hänen rakkauskumppaninsa kanssa, jota näyttelee mauritialaisnäyttelijä Olivier Phineas Boissard. Mainostaakseen singleä Inna esiintyi Mauritiuksessa ja lauloi Heavenin riisuttuina versioina romanilaisilla radiokanavilla. Kappale oli kaupallinen menestys Itä-Euroopassa, päästyään singlelistan kymmenen parhaan joukkoon Bulgariassa, Romaniassa ja Puolassa.
Küssnacht

Küssnacht (vuoteen 2004 asti virallisesti Küssnacht am Rigi) on kaupunki Sveitsissä Schwyzin kantonissa. Küssnacht koostuu kolmesta kylästä (Küssnacht, Immensee, Merlischachen) ja Haltikonin ja Seebodenalpin pikkukylistä (). Kaupungissa oli vuoden 2016 lopulla 12 512 vakinaista asukasta. 
Hallintoalue.
Küssnacht muodostaa yksinään oman Küssnachtin hallintoalueen ().
Sijainti.
Küssnacht sijaitsee Zuginjärven ja Vierwaldstätterseen välisellä kannaksella Rigivuoren pohjoisrinteellä ja vuoren juurella runsaat 10 kilometriä Luzernista itään.
Liikenne.
Moottoritie 4 kulkee Küssnachtin kautta Zuginjärven rantaa seuraten.
Immenseen kylä on rautateiden risteysasema:
Küssnachtista on kesäkaudella reittilaivayhteys Luzerniin. Myös Zuginjärvellä on laivaliikennettä huhtikuulta elokuulle Arthin, Immenseen ja Zugin välillä.
Nähtävyyksiä.
vuorelle, laskettelurinteet ja hotellit sijaitsevat Arthin puolella, koska Küssnachtin alueella sijaitseva pohjoisrinne on erittäin jyrkkä.
Andrew Birkin

Andrew Birkin (s. 1945) on brittiläinen elokuvakäsikirjoittaja ja -ohjaaja. Hän on ollut mukana käsikirjoittamassa muun muassa elokuvia "Kuningas Daavid" (1985, ohj. Bruce Beresford), "Ruusun nimi" (1986, ohj. Jean-Jacques Annaud), "Jeanne d’Arc" (1999, ohj. Luc Besson) ja "Parfyymi" (2006, ohj. Tom Tykwer). Birkinin omia pitkän elokuvan ohjauksia ovat "Polttava salaisuus" (1988), "Suolaa ihollamme" (1992) ja "The Cement Garden" (1992), jonka ohjauksesta hänet palkittiin parhaan ohjauksen Hopeisella karhulla Berliinin elokuvajuhlilla 1993. Birkin tunnetaan myös kirjailija J. M. Barrien tuotannon asiantuntijana.
Elämä ja ura.
Birkin syntyi vuonna 1945 näyttelijä Judy Campbellin ja entisen brittiupseerin David Birkinin pojaksi. Hänen kahdesta nuoremmasta sisarestaan toinen on näyttelijä-laulaja Jane Birkin. Kotioloja on kuvattu rakastaviksi sekä luovuutta ja vapautta arvostaviksi. Andrew Birkin kävi Harrow’n poikakoulua ja kiinnostui siellä valokuvauksesta ja kaitafilmauksesta.
Birkin aloitti elokuvauransa 20th Century Foxin Lontoon-toimiston lähettinä ja pääsi pian Stanley Kubrickin suosioon ja mentoroitavaksi. Birkin työskenteli Kubrickille elokuvan "" ja toteutumatta jääneen hankkeen "Napoleon" parissa ja eteni lähetistä kuvauspaikkajärjestäjäksi ja apulaisohjaajaksi. 1970-luvulla Birkin teki käsikirjoitus- ja taustatutkimustyötä tuottaja David Puttnamille, mutta niistäkin hankkeista suurin, natsiaiheinen "Inside the Third Reich", jäi toteutumatta.
Birkinin ensimmäinen tuotantoon päässyt käsikirjoitus oli BBC:n kolmituntinen minisarja "The Lost Boys" (1978), joka kertoo "Peter Panin" kirjoittajasta J. M. Barriestä ja tätä inspiroineista viidestä Llewelyn Daviesin perheen pojasta. Sarja voitti Royal Television Societyn palkinnon. Birkin oli tutustunut aiheeseen jo ollessaan mukana käsikirjoittamassa "Peter Pan" -musikaalia, jonka pääosissa esiintyivät Mia Farrow ja Danny Kaye. Birkin työsti materiaalista myös kirjan "J M Barrie &amp; the Lost Boys".
Ohjaajana Birkin debytoi lyhytelokuvalla "Sredni Vashtar" (1981), joka perustuu Sakin eli Hector Hugh Munron tarinaan ja sai Bafta-palkinnon ja Oscar-ehdokkuuden. 1980-luvulla Birkin ohjasi myös elokuvan "Polttava salaisuus" (1988) ja toimi yhtenä elokuvan "Ruusun nimi" käsikirjoittajista. Hänen tunnetuin ja myös viimeiseksi jäänyt ohjauksensa on filmatisointi Ian McEwanin romaanista "Sementtipuutarha" ("The Cement Garden", 1992), jolla hän voitti parhaan ohjaajan palkinnon Berliinin elokuvajuhlilla 1993.
Playground (kappale)

Playground on saksalaisyhtye Cascadan kappale. Sen julkaisi Zooland Records singlenä 20. huhtikuuta 2017. Kappaleen ovat sanoittaneet Frank Bülles, Lauren Dyson, Manuel Reuter, Matt James, Pär Westerlund sekä Yann Peifer, joista viimeisin vastasi myös kappaleen tuotannosta. Kappale tehtiin ensisijassa vuoden 2017 jääkiekon maailmanmestaruuskilpailuja varten, jossa sitä käytettiin tapahtuman virallisena tunnuskappaleena.
Kappaleelle on toteutettu myös musiikkivideo, joka julkaistiin videopalvelu YouTubessa singlen julkaisupäivänä. Videolla nähdään Cascadan keulahahmo Natalie Horler laulamassa jäähallin katsomossa ja jääkaukalossa, joista jälkimmäisessä keskellä meneillään olevaa jääkiekkoturnausta. Merkittävästä roolistaan huolimatta kappale ei päässyt missään valtiossa lainkaan singlelistoille.
Näsijärwi

S/S Näsijärwi oli puurunkoinen höyryhinaaja, joka purjehti Näsijärvellä. Laiva on rakennettu vuonna 1874, ja sen hylky on ollut Näsijärven pohjalla Pölkkylänniemen edustalla. Se on rakennettu Tampereella ja sillä on samannäköinen matkustajaliikenteessä ollut sisarlaiva s/s Tampere, jonka kansi on toisenlainen. Näsijärwi oli Rosenlewin käytössä 10 vuotta, ja sen tilalle rakennettiin metallirunkoinen laiva, S/S Näsijärvi. 
Santalahden rantaa täytettäessä hylky oli tarkoitus jättää täyttömaan alle ja dokumentoida tarkkaan rakentajan kustannuksella. Hylky päätettiin kuitenkin siirtää veden alla puolen kilometrin päähän Santalahden sataman edustalle, jossa veden syvyys on noin 13 metriä ja pohja hiekkaa.
Laivan jäännökset löytyivät 1980-luvulla, mutta aluksi ei tiedetty mikä laiva on kyseessä. Vasta vuonna 2015 tehdyn vedenalaisen inventoinnin jälkeen selvisi että kyseessä on "Näsijärwi".
V Instagram sam ti lyubima

V Instagram sam ti lyubima on bulgarialaisen pop-folk-laulajan Tatjanan single
Yihwa (hahmo)

Wanyihwa Trakantapathawi (lempinimeltään Yihwa) on naispuolinen päähenkilö thaimaalaisessa 13-jaksoisessa televisiosarjassa "Bad Romance" ja sen esiosassa "Together With Me". Hahmoa esittää thai-kiinalainen näyttelijä Maengmum Pimnitchakun Bumrungkit.
Biografia.
Yihwa on yliopisto-opiskelija, jonka pääaine on arkkitehtuuri. Televisiosarja ei paljasta Yihwan vanhemmista tai perhetaustasta juuri mitään, mutta olettamuksia varakkaasta perheestä voi tehdä esimerkeksi hänen käyttämiensä kalliiden vaatteiden ja asusteiden perusteella. 
Yihwalla on kolme parasta ystävää: Being, Dewey ja Fai. Hän hengaa heidän kanssaan sekä koulussa että vapaalla. Korn on myös yksi Yihwan rakkaista kavereista. Yihwa on auttanut Kornia tulemaan ulos kaapista ja auttanut saamaan Kornin ja tämän parhaan kaverin, Knockin yhteen. Korn ja Knock ovat antaneet Yihwalle lempinimen ”Anoppi”, koska tämä on pojille aivan kuin huolissaan oleva äiti.
Yihwa uskoo, ettei hän tarvitse poikia elämässään: hänen mielestään pojat ovat ”kuin iPhone-puhelimet eli vain koristekäyttöön”. Kornin ja Knockin vuosipäiväjuhlassa Yihwa kuitenkin tapaa Kornin ystävän, Chon, joka rakastuu Yihwaan ensi silmäyksellä. Aluksi Yihwa olettaa Chon olevan homoseksuaali, joka tavoittelee Knockia, mutta sittemmin pari alkaa lähentyä.
Ominaisuudet.
Yihwa rakastaa muotia ja haluaa aina näyttää hyvältä, joten hänen tyylinsä muuttuu paljon sarjan aikana. "Bad Romance" -sarjassa Yihwalla on harteille ulottuvat tummanruskeat hiukset, ruskeat silmät ja pitkät ripset, kun taas "Together With Me" -sarjassa hänellä taas on pitkät aaltoilevat vaaleat hiukset.
Yihwa käyttää usein yliopistouniformua, joka koostuu valkoisesta kauluspaidasta ja mustasta hameesta sekä yleensä korkeista korkokengistä. Hänen meikkinsä on yleensä melko rohkea: hän rakastaa käyttää punaista huulipunaa ja käyttää mustaa kajaalia, aurinkopuuteria, poskipunaa ja vaaleanruskeaa luomiväriä. Hän rakastaa myös koruja ja koristeita. Hänellä on aina kultainen sormus vasemmassa keskisormessaan sekä ranteessaan kello. Yihwa myös lakkaa kyntensä punaisella värillä.
Vaikka Yihwa on söpö, siro ja uskollinen, hän on myös erittäin nenäkäs ja voi muuttua todella ilkeäksi. Kun hän lukiossa saa selville, että hänen parhaaksi ystäväkseen luulemansa mustasukkainen Mydear sabotoi häntä, Yihwa kaataa Mydearin päälle keittoa ja potkaisee tätä kasvoille niin pahasti, että Mydear joutuu kauneusleikkaukseen. Yihwa onkin osoittautunut fyysisesti melko vahvaksi. Hän on myös hyvä tanssimaan, ja on voittanut koulun tanssikilpailun.
Mambain kieli

Mambain kieli on Itä-Timorin mambaiden puhuma kieli austronesialainen kieli. Kielestä käytetään myös nimiä mambae ja manbae. Vuoden 2010 väestönlaskennan mukaan kielellä oli 130 000 puhujaa. Mambain lähin sukulaiskieli on welaun, ja sen katsotaan olevan elinvoimainen.
Kieltä kirjoitetaan latinalaisin aakkosin.
Fonologia.
Konsonantit.
Lähde:
Vokaalit.
Lähde:
Ville Virkkunen

Ville Valtteri Virkkunen (s. 25. helmikuuta 1976 Alahärmä) on suomalainen teatteriohjaaja ja näytelmäkirjailija.
Virkkunen on viime vuosina kirjoittanut ja ohjannut paljon musiikkiteatteria, mm. Jaakko Teppo -musikaalin Onnen kerjäläiset ja Esa Pakarinen 100 vuotta -juhlavuoden esityksen Rillumarei revyy ja Mikko Alatalon musiikkiin pohjautuvan Ihmisen ikävä toisen luo -musikaalin. Virkkunen haluaa kirjoittajana tehdä viihdettä, jossa yhdistyy itku ja nauru. ”Jotkut ovat nimittäneet minua rillumareimieheksi, ja sitä minä olen koko sydämelläni, ja ylpeä siitä.”
Virkkunen on dramatisoinut ja ohjannut Väinö Linnan Tuntemattoman sotilaan vuonna 2003 Kesäteatteri Kuuseen. Tuntematon sotilas näytelmä pohjautui Väinö Linnan Sotaromaaniin. Virkkunen on kirjoittanut ja dramatisoinut noin 45 näytelmää ja ohjannut noin 50 näytelmää.
Virkkunen on mukana politiikassa Espoon kulttuurilautakunnassa Kokoomuksen edustajana. Tämän lisäksi hän on työskennellyt kansanedustaja Sanna Lauslahden avustajana eduskunnassa 2015–2018 ja kansanedustaja Kaj Turusen avustajana huhtikuusta 2018 huhtikuuhun 2019. Tällä hetkellä hän toimii kansanedustaja Marko Kilven avustajana. Hän oli Suomen Teatteriohjaajat ja dramaturgit ry:n hallituksen jäsen 2016–2019, 2020-2022 ja puheenjohtaja vuodesta 2022 alkaen. Teatteri- ja mediatyöntekijäliiton Temen hallituksen jäsen 2018–2019 ja vuodesta 2022 alkaen.
Virkkunen juonsi yhdessä kansanedustaja Sanna Lauslahden kanssa Radio Ravussa ohjelmaa Ytimessä - Lauslahti &amp; Virkkunen vuonna 2015.
Ville Virkkunen julkaissut kaksi runokirjaa, Karumaa (2018) ja Arjen harmaa valo (2019).
Ville Virkkunen käsikirjoitti yhdessä Tero Tiittasen kanssa Alfa-tv:lle ajankohtaisen 12-osaisen komediasarjan Parlamentti, jota esitettiin Alfa-tv:llä syksyllä 2022. Parlamentti-sarjassa Ville Virkkunen näytteli Helge ”Hege” Angervoa. Ville Virkkunen on ollut Alfa-tv:llä Jukka Laaksonen show’n apulaistuottajana kausilla 1–3. Hän ollut tekemässä yli kymmentä tv-sarjaa ja noin 500 jaksoa tuotannon eri tehtävissä sekä tuottanut TV2:n tv-elokuvan Kirkkaat kaakelit.
Veikko Vartiainen

Toimi Veikko Vartiainen (20. elokuuta 1913 Tampere, Suomen suuriruhtinaskunta – 11. tammikuuta 1981 Helsinki) oli suomalainen upseeri ja ratsastaja.
Vartiainen kilpaili Lontoon kesäolympialaisissa 1948, missä hän keskeytti esteratsastuksen yksilökilpailussa, ja Helsingin kesäolympialaisissa 1952, missä hänet hylättiin kenttäratsastuksen maasto-osuudella. Vartiainen voitti kenttäkilpailun SM-kultaa vuonna 1951 ja Suomen suurkisojen kultaa vaativassa A-luokassa vuonna 1947.
Vartiainen työskenteli sotilaana: hän oli eversti, komendantti, Kaartin pataljoonan komentaja ja aliupseerikoulun johtaja. Hän toimi myös ratsastuksen kansallisen lajiliiton valtuustossa vuosina 1945–1952. Vartiainen kuoli Helsingissä 67-vuotiaana 11. tammikuuta 1981.
Bad Romance (televisiosarja)

Bad Romance (; Dtok Loom Hua Jai ​​Yai Bpee Saht) on vuonna 2016 julkaistu thaimaalainen romanttinen komediasarja, jonka julkaisi PPTV HD, TV Thunder ja Line TV. Se esitettiin maanantaisin ja tiistaisin klo 19.30–21.00 (Bangkok Standard Time) televisiossa ja ilmestyi klo 22.00 Line TV:llä samana päivänä. Sarja perustuu samannimiseen novelliin. Sarja sisältää yhteensä 13 jaksoa, joiden keskimääräinen kesto on 75 minuuttia. Sarja julkaistiin 18. heinäkuuta 2016 ja päättyi 5. syyskuuta. "Bad Romance" kertoo tarinan ihmisjoukosta, jotka tapasivat ja ovat tulleet ystäviksi, ja miten he käsittelevät tunteita toisiaan kohtaan.
Sarjassa on kaksi pääparia: Cho ja Yihwa, joita esittävät Tomo Visava Thaiyanont ja Maengmum Pimnitchakun Bumrungkit, sekä homopari Korn ja Knock, joita näyttelee Max Nattapol Diloknawarit ja Tul Pakorn Thanasrivanitchai. Sarjassa on myös useita muita rooleja. Suurin osa kohtauksista on kuvattu yliopistossa ja hahmojen asuntoloissa.
Sarja on saanut positiivisia viitteitä ei pelkästään Thaimaasta, mutta myös tietyissä yhteisöissä Filippiineillä, Vietnamissa, Kambodžassa, Japanissa ja Singaporessa.
13-jaksoinen esiosa "Together With Me" esitettiin syksyllä 2017. Sarja keskittyy keskittyy Korniin ja Knockiin ja siihen, miten pari tapasi.
Juoni.
Yihwa on yliopisto-opiskelija, jonka pääaine on arkkitehtuuri. Hän uskoo, ettei hän tarvitse poikia elämässään: hänen mielestään pojat ovat ”kuin iPhone-puhelimet eli vain koristekäyttöön”. Eräissä juhlissa hän kuitenkin tapaa Cho-nimisen pojan.
Ääniraita.
The Person Who's Sad Probably Isn't You (Thai: คนที่เสียใจคงไม่ใช่เธอ) by Pete Pitipong
The Person Who's Sad Probably Isn't You (acoustic cover version) by Tul Pakorn Thanasrivanitchai
Bob Bass

Robert Eugene ”Bob” Bass (28. tammikuuta 1929 Tulsa, Oklahoma – 17. elokuuta 2018 San Antonio, Texas) oli yhdysvaltalainen koripallojohtaja ja -valmentaja. Bass valmensi NBA:ssa ja ABA:ssa ja toimi pitkään San Antonio Spursin sekä Charlotte/New Orleans Hornetsin general managerina. Hän voitti n palkinnon kahdesti.
Elämä ja ura.
Bass valmensi ABA:ssa 1960- ja 1970-luvuilla. Vuonna 1974 hän siirtyi ABA-joukkue San Antonio Spursin päävalmentajaksi. Vuodesta 1976 lähtien Spurs pelasi NBA:ssa, ja Bass toimi tulevina vuosina seurassa apu-, sijais- ja päävalmentajana. Hän oli myös Spursin general manager vuosina 1979–1994 vaikuttaen myönteisesti muun muassa George Gervinin uraan ja toimi myös Charlotte/New Orleans Hornetsin general managerina vuosina 1995–2004. Bass voitti n palkinnon Spursissa vuonna 1990 ja Hornetsissa vuonna 1997. Hän kuoli infarktiin kotonaan San Antoniossa 89-vuotiaana 17. elokuuta 2018.
Álvaro Soler

Álvaro Tauchert Soler (s. 9. tammikuuta 1991 Barcelona) on espanjalainen laulaja ja lauluntekijä. Soler tunnetaan parhaiten kansainvälisesti julkaisemistaan menestyssingleistä "El mismo sol" (2015), "Sofia" (2016), "La Cintura" (2018) ja "Magia" (2021). Hänen ensimmäinen studioalbuminsa on nimeltään "Eterno Agosto" (2015). Solerilla on espanjalais-saksalainen perhetausta.
Hope Sandoval

Hope Sandoval (s. 24. kesäkuuta 1966) on yhdysvaltalainen laulaja-lauluntekijä, joka tunnetaan yhtyeistä Mazzy Star ja Hope Sandoval &amp; the Warm Inventions.
Hope Sandoval varttui Los Angelesissa meksikolais-amerikkalaisessa perheessä. Vuonna 1987 hän alkoi laulaa Opal-yhtyeessä, jonka nimeksi vaihtui myöhemmin Mazzy Star. Yhtye julkaisi 90-luvulla kolme albumia ja yhden vuonna 2013. Vuonna 2001 Sandoval julkaisi ensimmäisen albumin nimellä Hope Sandoval &amp; the Warm Inventions, johon kuuluu Sandovalin lisäksi My Bloody Valentine -yhtyeestä tunnettu Colm O’Ciosoig.
Naissielun iltahämärä

Naissielun iltahämärä () on vuonna 1913 valmistunut venäläinen mykkäelokuva. Jevgeni Bauerin ohjaaman melodraaman pääosaa esittää Nina Tšernova.
Juoni.
Hyväntekeväisyyttä harrastava Vera Dubrovskaja lähtee auttamaan köyhää Maksim Petrovia, joka raiskaa hänet. Maksimin nukahdettua Vera tappaa hänet veitsellä. Myöhemmin Vera tapaa ruhtinas Dolskin ja suostuu lopulta tämän kosintaan. Vasta häiden jälkeen Vera onnistuu kertomaan tapahtuneesta. Dolski ei ymmärrä Veran joutuneen katalan juonen uhriksi ja ajaa hänet pois.
Vuosien kuluttua Verasta on tullut kuuluisa näyttelijä. Katuva Dolski onnistuu lopulta löytämään hänet, mutta nainen ei enää rakasta miestä. Epätoivoinen ruhtinas ampuu itsensä.
Tuotanto, teema ja vastaanotto.
Aleksandr Hanžonkovin ja Pathén yhteisyrityksen tuottama "Naissielun iltahämärä" on Jevgeni Bauerin ensimmäinen ohjaustyö. Siinä on jo nähtävissä ohjaajan tyylille ominaisia piirteitä: näyttävä syvyyssuuntainen lavastus, valon ja varjon leikki, kaksoisvalotuksella tai väliteksteillä luodut sivujuonet ja takaumat sekä vasta paljon myöhemmin kehittynyt rytmikäs leikkaus. Elokuva sisältää myös yhden varhaisimmista kamera-ajoista.
Harhaanjohtavasti nimetty "Naissielun iltahämärä" on valmistumisajalleen harvinainen naisen kasvutarina. Vastakkaisiin yhteiskuntaluokkiin kuuluvan kahden miehen pettämä nainen saavuttaa siinä taloudellisen riippumattomuuden ja kasvaa samalla miesten omaisuudesta henkisesti itsenäiseksi toimijaksi.
Aikalaiskommenteissa elokuvan juonta pidettiin epäuskottavana, mutta toisaalla kiitettiin sen näyttelijäsuorituksia. Ruotsissa "Naissielun iltahämärä" joutui sensuurin kieltämäksi.
Mambait

Mambait ovat tetumien jälkeen toiseksi suurin etninen ryhmä Itä-Timorissa. Portugalilaiset kutsuivat heitä nimellä maubere. Maubere tai Mau Bere on yleinen miehen etunimi mambaiden keskuudessa.
Kulttuuri.
Pyöreät talot, joissa on kartiomaiset katot ovat mambaiden tyypillisiä asuntoja. Mambait viljelevät riisiä, maissia ja juureksia.
Sveitsiläiset

Sveitsiläiset (, , , ) ovat Sveitsin asukkaita. Heillä voidaan tarkoittaa myös sveitsiläistä syntyperää olevia ihmisiä. 
Heinäkuun 2018 arvion mukaan sveitsiläisiä oli 8 292 809.
Klemens Maria Hofbauer

Pyhä Klemens Maria Hofbauer C.Ss.R. (26. joulukuuta 1751 Tasswitz, Määri, nykyinen Tšekin tasavalta – 15. maaliskuuta 1820, Wien, Itävalta) oli määriläinen pappi, redemptoristi, saarnaaja, pyhimys sekä Wienin apostoli ja kaupungin suojeluspyhimys. Pyhimystä kunnioitetaan redemptoristisääntökunnan kanssaperustajana pyhän Alphonsus Maria Liguorin rinnalla. Autuas paavi Pius IX julisti hänet kunnianarvoisaksi 14. toukokuuta 1876, paavi Leo XIII julisti hänet autuaaksi 29. tammikuuta 1888 ja pyhä paavi Pius X julisti hänet pyhimykseksi 20. toukokuuta 1909. Sama paavi Pius X julisti miehen Wienin suojeluspyhimykseksi vuonna 1914. Hänen muistopäiväänsä vietetään 15. maaliskuuta. Muita Klemens-nimisiä pyhimyksiä ovat esimerkiksi pyhä paavi Klemens I, pyhä Clemens Scotus ja pyhä Klemens Aleksandrialainen, sekä Klemens-nimisiä paaveja on paavi Klemens XIV:hen asti.
Elämä.
Klemens syntyi yhdeksäntenä lapsena teurastajan perheeseen 26. joulukuuta 1751, kastettiin nimellä John ja hän toimi itse teurastajana vuoteen 1780. Pyhimyksen alkuperäinen määriläinen sukunimensä Dvorak vaihtui aikanaan saksalaiseen Hofbaueriin. Hänen isänsä kuoli lapsen ollessa 6-vuotias. Mies tunsi kutsumuksen pappeuteen, mutta hänen perheensä oli liian köyhä kustantamaan hänen koulutuksensa. Hän oli palvelijana luostarissa Bruckissa vuodesta 1771 vuoteen 1775 ja eli sen jälkeen jonkin aikaa erakkona. Pyhimys teki kolme pyhiinvaellusta Roomaan, kolmannen aikana hän liittyi redemptoristeihin lisäten nimeensä nimen Marie, sekä löysi tukijoita, jotka suostuivat maksamaan hänen koulutuksensa. Hän kouluttautui Wienin yliopistossa, vihittiin papiksi 1785 ja valtuutettiin perustamaan redemptoristiluostareita Pohjois-Eurooppaan. Hän meni Varsovaan, saarnaasi, rakensi orpokoteja ja kouluja, ja lisäsi redemptoristien läsnäoloa kaupungissa, kunnes Napoleon tukahdutti kaikki uskonnolliset instituutiot ja Klemens vangittiin 1808. Klemens vietti loppuelämänsä Wienissä ja kuoli 15. maaliskuuta, 1820.
Jean-Baptiste Robert Lindet

Jean-Baptiste Robert Lindet (2. toukokuuta 1746 Bernay – 14. helmikuuta 1825 Pariisi) oli Ranskan vallankumouksen aikainen poliitikko.
Ennen vallankumousta Lindet oli menestyvä asianajaja Bernayssa. Hänet valittiin edustajaksi kansalliskokoukseen vuonna 1791 ja kansalliskonventtiin vuonna 1792. Kuningas Ludvig XVI:n oikeudenkäynnin aikana hän laati lausunnon kuninkaan vastavallankumouksellisista rikoksista ja äänesti tämän kuolemantuomion puolesta. Lindet valittiin yhteishyvän valiokuntaan 6. huhtikuuta 1793. Hän kannatti vuoripuolueen ajamaa talouselämän tiukempaa kontrollia ja sai valiokunnassa päävastuun taloudellisesta suunnittelusta. Lokakuussa 1793 hänestä tuli elintarvikevaliokunnan johtaja. Hän loi lähes kaikkea maatalous- ja teollisuustuotantoa säädelleen hallintokoneiston sotatalouden ja armeijan huollon tarpeisiin. Hän tosin oletti näiden toimenpiteiden olevan vain tilapäisiä eikä kannattanut vallankumouksellista terroria.
Lindet tuki yhteishyvän valiokunnassa usein Maximilien Robespierren kilpailijoita, mutta ei osallistunut Robespierren syrjäyttämiseen. Sitä seuranneen jakobiinivastaisen vastareaktion aikana hän kuitenkin vetäytyi yhteishyvän valiokunnasta lokakuussa 1794. Direktorion aikana Lindet nimitettiin Ranskan valtiovarainministeriksi kesäkuussa 1799, mutta hän joutui eroamaan brumairen vallankaappauksen yhteydessä saman vuoden marraskuussa. Hän kuului myös viidensadan neuvostoon vuosina 1798–1799.
Larry Flynt – Minulla on oikeus

Larry Flynt – Minulla on oikeus ("The People vs. Larry Flynt") on Miloš Formanin ohjaama kanadalais-yhdysvaltalainen elämäkertaelokuva vuodelta 1996. Se kertoo "Hustler"-miestenlehden perustajasta Larry Flyntistä. Häntä elokuvassa esittää Woody Harrelson, ja muissa pääosissa ovat Courtney Love ja Edward Norton. Elokuvan ovat käsikirjoittaneet Scott Alexander ja Larry Karaszewski. Tarina kattaa noin 35 vuotta Flyntin elämästä, alkaen köyhästä lapsuudesta Kentuckyn maaseudulla ja huipentuen sananvapaudesta käytyyn oikeudenkäyntiin baptistipastori Jerry Falwellia vastaan.
Vastaanotto.
"Larry Flynt – Minulla on oikeus" palkittiin Berliinin elokuvajuhlilla Kultaisella karhulla. Harrelson ja Forman saivat elokuvasta Oscar-ehdokkuudet miespääosasta ja ohjauksesta. Golden Globe -gaalassa elokuva palkittiin parhaasta käsikirjoituksesta ja parhaasta ohjauksesta, minkä lisäksi Harrelson ja Love olivat sarjoissaan ehdokkaina.
"The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Pierre-Louis Prieur

Pierre-Louis Prieur (tunnettu myös nimellä Prieur de la Marne; 1. elokuuta 1756 Sommesous, Ranska – 31. toukokuuta 1827 Bryssel, Alankomaat) oli Ranskan vallankumouksen aikainen poliitikko.
Ennen vallankumousta Prieur toimi asianajajana Châlons-sur-Marnessa. Hänet valittiin kolmannen säädyn edustajana vuoden 1789 säätyjen yleiskokoukseen, jossa hän kuului radikaaleimpiin uudistusmielisiin. Hänet valittiin myös vuonna 1792 kansalliskonventtiin, jossa hän kuului vuoripuolueen ryhmään. Prieur sai lempinimen "Crieur de la Marne", ”Marnen huutaja”. Hänet valittiin 26. maaliskuuta 1793 Yleisen turvallisuuden valiokuntaan ja 10. heinäkuuta samana vuonna Yhteishyvän valiokuntaan. Hänet lähetettiin lokakuussa 1793 erikoiskomennukselle nujertamaan vastavallankumouksellista toimintaa Bretagnen rannikkoseuduilla. Hänen perustamansa erikoistuomioistuin tuomitsi kuolemaan noin 2 900 Vendéen kapinaan osallistunutta.
Prieuria syytettiin osallisuudesta toukokuussa 1795 kukistettuun prairialkuun 1. päivän kapinaan ja hän joutui sotaoikeuteen, mutta vapautui lokakuussa 1795 annetulla yleisellä armahduksella. Sen jälkeen hän työskenteli asianajajana Pariisissa. Prieur osallistui vuoden 1815 satapäiväisen keisarikunnan hallintoon. Restauraation myötä hänet karkotettiin vuonna 1816, sillä hän oli äänestänyt kansalliskonventissa kuningas Ludvig XVI:n kuolemantuomion puolesta.
Perttelin kotiseutumuseo

Perttelin kotiseutumuseo on Perttelin kotiseutuyhdistyksen ylläpitämä kotiseutumuseo Perttelissä Salossa. Museo toimii vuonna 1863 valmistuneessa entisessä lainamakasiinissa Perttelin kirkonkylässä Kaivolassa historiallisen Hiidentien varrella osoittessa Mikolantie 11. Näytteillä on muun muassa Perttelin kirkon puuveistoksia ja esinekokoelma.
Goibhniu

Goibhniu tai Goibniu oli Irlannin kelttiläisessä mytologiassa yksi kolmesta käsityön jumalasta, jotka kuuluivat Tuatha Dé Dananniin eli jumalatar Danun kansaan. Muut kaksi olivat Luchta ja Creidhne. Goibhniu oli jumalten seppä, ja merkittävin käsityön jumalista. Kaikki kolme jumalaa kutsuttiin takomaan aseita, kun Tuatha Dé Danann valmistautui Magh Tuiredhin toiseen taisteluun, taisteluun fomoreita vastaan. Jokainen jumala valmisti aseiden tietyt osat, ja Goibhniu vastasi keihäiden kärjistä ja miekkojen teristä. Goibhniun valmistamat aseet osuivat aina kohteeseensa, ja niiden isku oli joka kerralla tappava. Goibhniu surmasi fomorivakooja Ruadanin, mutta haavoittui pahasti taistelussa fomoreja vastaan, ja lääkintätaidon jumalan Dian Cechtin piti palauttaa hänen terveytensä nuoruuden lähteessä.
Goibhniulla oli myös toinen rooli, tuonpuoleisen maailman pitojen isäntä. Näissä pidoissa jumala tarjoili erityistä olutta, jota juoneista tuli kuolemattomia.
Goibhniun nimi on johdettu sanasta "goban", seppä. Walesissa jumalan nimi oli Govannon. Maanviljelijät tarvitsivat hänen apuaan auran vannasten puhdistuksessa.
Huvila kukkulalla (elokuva)

Huvila kukkulalla () on vuonna 2000 ensi-iltansa saanut Philip Haasin ohjaama brittiläis-yhdysvaltalainen romanttinen draamaelokuva, jonka pääosissa ovat Kristin Scott Thomas ja Sean Penn. Sivuosissa ovat muun muassa Anne Bancroft, James Fox, Jeremy Davies ja Derek Jacobi. Elokuva perustuu W. Somerset Maughamin samannimiseen pienoisromaaniin "Huvila kukkulalla" ("Up at the Villa", 1941), jonka pohjalta myös elokuvan leikkaajana toiminut Belinda Haas sovitti käsikirjoituksen.
Juoni.
Elokuva sijoittuu vuoden 1938 Italiaan, Toscanan maaseudulle Firenzen ulkopuolelle. Juuri leskeksi ja rahattomaksi jäänyt englantilaisnainen Mary Panton (Kristin Scott Thomas), jonka edesmennyt aviomies tuhlasi heidän omaisuutensa uhkapeleihin ja alkoholiin, asuu varakkaan englantilaisystävänsä, Sir Edgar Swiftin (James Fox), huvilassa. Ikääntyvä Bengalin kuvernööriksi nimitettävä Sir Edgar kosii Marya, joka vastaa harkitsevansa kosintaa muutaman päivän ajan. Vaikka Mary ei rakastakaan Sir Edgaria, avioliiton kautta hän saisi paremman elämän. Mary jää yksin huvilaan, kun Sir Edgar lähtee Roomaan hoitamaan asioita. Mary tapaa eräissä juhlissa salaperäisen amerikkalaisen Rowley Flintin (Sean Penn), ja heidän välilleen syttyy odottamaton intohimon kipinä.
Tuotanto.
"Huvila kukkulalla" kuvattiin vuonna 1998 Italian Toscanassa, jossa sen kuvauspaikkoina olivat Firenze ja Siena. Sen tuotantoyhtiöinä olivat October Films, Intermedia Films ja Mirage Enterprises.
Julkaisu ja vastaanotto.
"Huvila kukkulalla" julkaistiin Britanniassa 14. huhtikuuta 2000 ja Yhdysvalloissa 5. toukokuuta 2000, ja sen teatterilevittäjinä olivat United International Pictures Britanniassa ja USA Films Yhdysvalloissa. Yhteensä se tuotti maailmanlaajuisesti 3 740 113 dollarin lipputulot. Suomessa "Huvila kukkulalla" ei saanut teatterilevitystä, mutta Sandrew Metronome Distribution Finland Oy julkaisi sen videolle vuonna 2000.
"Huvila kukkulalla" on saanut elokuvakriitikoilta vaihtelevia arvioita. Rotten Tomatoes -sivuston mukaan 46 prosenttia kriitikoista on antanut elokuvalle myönteisen arvosanan 5,2/10 keskiarvolla. Keskiarvo perustuu 59 arviointiin, joista 27 oli ”tuoreita” ja 32 ”mätiä”. 1 134 käyttäjästä 35 prosenttia on antanut elokuvalle myönteisen arvosanan 3/5 keskiarvolla. Metacritic-sivuston mukaan 31 arvostelun perusteella elokuva on saanut 57 pistettä sadasta mahdollisesta. Internet Movie Databasen 2 470 käyttäjää on antanut elokuvalle keskiarvon 6/10. Yhdysvaltalainen elokuvakriitikko Roger Ebert antoi elokuvalle kolme tähteä neljästä.
Claude-Antoine Prieur-Duvernois

Claude-Antoine Prieur-Duvernois (myös nimellä Prieur de la Côte-d’Or; 2. joulukuuta 1763 Auxonne – 11. elokuuta 1832 Dijon) oli ranskalainen kreivi, sotilas ja poliitikko. Hänet tunnetaan erityisesti Ranskan aseteollisuuden menestyksekkäästä järjestämisestä vallankumoussotien alkuvaiheessa.
Vallankumouksen puhjetessa vuonna 1789 Prieur-Duvernois oli pioneerijoukkojen luutnantti Ranskan armeijassa. Hänet ylennettiin huhtikuussa 1791 kapteeniksi ja valittiin saman vuoden lokakuussa edustajaksi kansalliskokoukseen. Hänet valittiin myös vuonna 1792 kansalliskonventtiin. Hän joutui kesäkuussa 1793 Caenissa vastavallankumouksellisten kapinallisten vangiksi ja vapautui vasta pari kuukautta myöhemmin. Prieur-Duvernois kutsuttiin Ranskaa tosiasiassa hallinneeseen Yhteishyvän valiokuntaan 14. elokuuta 1793 yhdessä upseeriystävänsä Lazare Carnot’n kanssa. Carnot otti valiokunnassa harteilleen sotilasoperaatioiden suunnittelun, Prieur-Duvernois varusteluasiat. Hän uudelleenjärjesti aseiden ja ammusten valmistuksen valtion alaisuuteen ja käytti hyväkseen eturivin insinöörien ja oppineiden neuvoja. Vaikka Prieur-Duvernois’n toimet lisäsivät valtion vaikutusvaltaa talouselämässä, hän piti niitä vain tilapäisinä ratkaisuina eikä lämmennyt alempien yhteiskuntaluokkien vaatimille sosiaalisille uudistuksille.
Prieur-Duvernois tuki Carnot’ta valtataistelussa Maximilien Robespierrea vastaan, mutta ei osallistunut Robespierren syrjäyttämiseen. Sitä seuranneen jakobiinien vastaisen poliittisen vastareaktion yhteydessä hän joutui eroamaan yhteishyvän valiokunnasta lokakuussa 1794. Vuosina 1795–1798 hän oli viidensadan neuvoston jäsenenä. Prieur-Duvernois palasi vuoden 1799 brumairen vallankaappauksen jälkeen armeijaan evertiksi, mutta vetäytyi myöhemmin palveluksesta. Sen jälkeen hän omisti tapettitehtaan Pariisissa. Napoleonin hallinto antoi hänelle kreivin arvon vuonna 1808 ja myönsi hänelle eläkkeen vuonna 1811.
Metrijärjestelmän käyttöönotto Ranskassa vuonna 1795 oli suurelta osin Prieur-Duvernois’n ansiota. Hän oli myös yksi École Polytechnique -sotilaskoulun perustajista.
Kallion terveysasema

Kallion terveysasema oli Helsingin Kallion kaupunginosan Linjojen osa-alueella, Kallion virastotalon yhteydessä toiminut kaupungin terveysasema. Terveysaseman toiminta päättyi, kun kaupunki siirsi kunnallisten Herttoniemen, Kallion ja Vallilan terveysasemien palvelutarjonnan helmikuun 5. päivänä 2018 toimintansa aloittaneeseen Kalasataman terveys- ja hyvinvointikeskukseen.
Kallion virastotalon (1965) suunnitelivat Heikki ja Kaija Siren.
Final Space

Final Space on vuonna 2018 alkanut yhdysvaltalainen avaruusoopperaa ja huumoria yhdistelevä animaatiosarja. Sen on luonut YouTubessa sketsivideoilla tutuksi tullut Olan Rogers.
Sarjan pilottijakso julkaistiin 15. helmikuuta 2018 Reddit-palvelun kautta ja myöhemmin samana päivänä kaksi ensimmäistä jaksoa julkaistiin TBS:n verkkosivuilla. Ensimmäiset jaksot esitettiin myös TBS:n sisarkanavalla TNT:llä 17. helmikuuta 2018. "Final Spacen" esittäminen alkoi Yhdysvalloissa TBS:n kanavalla 26. helmikuuta 2018. Suomessa sarjaa esittää Netflix.
TBS ilmoitti tilanneensa 13–jakson pituisen toisen tuotantokauden toukokuussa 2018.
Sarjan animointi tehdään Yhdysvalloissa Los Angelesissa ShadowMachinen studiolla ja Kanadan Torontossa Arc Productions -studiolla.
Tuotanto.
Sarjan alku tapahtui vuonna 2010 kun Olan Rogers julkaisi "Gary Space" -nimeä kantavan pilottijakson YouTube–sivuillaan. Kolmen jakson jälkeen Rogers kertoi hänen ja animaatioartisti Dan Brownin olevan liian kiireellisiä sarjan jatkamiseen. Toukokuussa 2013 Rogers ilmoitti palaavansa "Gary Space" -projektin pariin. Seuraava päivitys "Gary Space" -sarjaan tuli vuonna 2015, kun Rogers ilmoitti aiheista saada se Cartoon Networkin sarjoihin.
Helmikuussa 2016 Rogers kertoi YouTube-videolla vaihtaneensa sarjan nimeksi "Final Space". Sarjan pilottijakso julkaistiin Rogersin YouTube–kanavalla 5. huhtikuuta 2016. Jakso osui Conan O’Brienin silmään ja hän pyysi Rogeria esittämään sarjaa TBS:lle.
Lopulta sarjan esitysoikeuksista kilpailivat TBS:n lisäksi Comedy Central, Fox, YouTube, FX ja Fullscreen.
Toukokuussa 2018 TBS vahvisti tilanneensa 13–jakson pituisen toisen tuotantokauden. Rogers on kertonut toisen kauden julkaisun tapahtuvan vuoden 2019 alkupuolella.
Asfalttiprinssi

Asfalttiprinssi on suomalaislaulaja Hectorin vuonna 1973 julkaistu musiikkikappale, joka julkaistiin hänen albumillaan "Herra Mirandos" sekä ”Olen hautausmaa” -singlen b-puolena. Kappaleen sävelsi ja sanoitti Hector itse ja sovittivat Matti ja Pirjo Bergström.
Kuvaus kappaleesta.
Hector on kuvaillut kappaletta aikansa tuotteeksi sekä hauskaksi. Hän ei kuitenkaan arvosta kappaletta tuotannossaan kovinkaan korkealle, vaan hän kokee, että kappaletta tehdessä hänen kykynsä ilmaista itseään musiikillisesti oli vasta kehitysvaiheen alussa. Laulun sanoitusta Hector pitää naiivina, ja naiivius sulautui musiikkiin mukaan. ”Asfalttiprinssi” oli hänen mukaansa kappale muiden joukossa aikakaudella, jolloin hän teki lauluja jatkuvasti. Hector ei myöskään ole esittänyt kappaletta kuin yhdellä kiertueella, johtuen lähinnä tuuban varaan tehdystä sovituksesta sekä saksofonisektiosta. Kappaleessa tuuba soittaa samat soinnut basson kanssa.
Kappaleessa mainittava Sipoon kirkko viittaa Helsingissä Humalistonkadun ja Mannerheimintien kulmassa sijainneeseen jugendrakennukseen. Kappaletta tehdessä sen purkamisesta oli jo tehty päätös, mutta lopulta se purettiin vasta kappaleen julkaisun jälkeen. Hectorin mukaan kappaleessa on sanomaa, koska hänen mukaansa rakennus purettiin siksi, että Helsingin kaupunki ei pitänyt siitä huolta. ”Asfalttiprinssissä” Hector halusi tehdä kunniaa Töölön rakennustaiteelle. Laulussa mainitaan myös Hectorille puolituttuja todellisia henkilöitä, tosin ”Laineen Pirkko” on todellisuudessa ”Laineen Timppa”, joka asui lähistöllä, Linnankoskenkadulla. Sanoituksessa mainitaan myös aikakaudelle tyypillisiä asioita, kuten Batman, salkkumiehet ja Hullujussi-yhtye.
Julkaisu.
”Asfalttiprinssi” julkaistiin vuonna 1973 Hectorin "Herra Mirandos" -albumin kolmantena kappaleena sekä ”Olen hautausmaa” -singlen b-puolena.
Where Did Our Love Go

Where Did Our Love Go on yhdysvaltalaisen tyttöbändin The Supremesin toinen studioalbumi, jonka Motown-levy-yhtiö julkaisi vuonna 1964. Albumi sisältää useita yhtyeen hittejä vuosilta 1963 ja 1964. "Where Did Our Love Go" sisältää yhtyeen ensimmäiset Billboard Hot 100 -singlelistan ykköset, ”Where Did Our Love Go”, ”Baby Love” ja ”Come See About Me” kuin myös heidän ensimmäisen top 40 -hitin ”When the Lovelight Starts Shining Through His Eyes” sekä singlet ”A Breathtaking Guy” ja ”Run, Run, Run”.
"Where Did Our Love Go" sijoittui Billboard 200 -albumilistan 2. sijalle ja "Billboardin" Top R&amp;B Albums -albumilistan 1. sijalle.
Kappaleet.
Kaikki kappaleet san. Holland–Dozier–Holland ellei toisin mainita.
Bobi Tomaatti

Bobi Tomaatti (engl. "Bob the Tomato") on yksi yhdysvaltalaisen "Popsikkaat"-animaatiosarjan päähenkilöistä. Hänet loi Phil Vischer vuonna 1992. Hahmon luomisella oli tarkoitus kertoa lapsille kristillisestä kulttuurista. "Popsikkaiden" suomenkielisessä versiossa Bobille äänen antaa Antti Pääkkönen. 
Kuvaus.
Bobi on pyöreä tomaatti. Hän asuu Popsikkalassa keltaisella keittiön tasolla yhdessä parhaan ystävänsä Lari Kurkun kanssa. Hän kertoo Popsikkaiden jaksoissa lapsille Raamatun tarinoita. Bobi esitetään lähes aina ystävällisenä, mutta myös vakavaluonteisena hahmona. Hän ei ole myöskään yhtä leikkimielinen kuin Lari. Bobin hermot menevät silloin tällöin, mutta pohjimmiltaan hän on rauhallinen ja mukava.
Vilhelm Toulouselainen

Vilhelm Toulouselainen ( tai "Guillaume de Naurose"; n. 1297 Toulouse, Ranska – 18. toukokuuta 1369 Toulouse, Ranska) oli roomalaiskatolinen ranskalainen augustinolainen pappi, aatelinen, eksorkisti, hengellinen ohjaaja sekä hyvä saarnaaja. Hän liittyi augustinolaisluostariin 19-vuotiaana ja sittemmin omisti itsensä saarnaamiselle, josta hän tuli tunnetuksi ja kunnioitetuksi, sekä sai monia muita liittymään uskonnolliseen elämään. Hän kuoli pyhimyksenä pidettynä vuonna 1369 Toulousessa luonnollisista syistä, haudattiin luostarinsa Saint'Etiennen hautausmaalle, monia ihmeitä raportoitiin hänen haudaltaan ja lopulta hänen jäämistönsä siirrettin pyhän Maria Magdaleenan kappeliin, jossa hänellä oli tapana viettää pyhää messua. Ensimmäinen hänestä kirjoittanut oli hänen kanssakansalaisensa Nicola Bertran, paavi Leo XIII julisti hänet autuaaksi 1893 ja hänen juhlapäivänsä on 18. maaliskuuta. Hän on toistaiseksi ainoa ranskalainen augustinolainen veli, joka on julistettu autuaaksi katolisessa kirkossa.
Lari Kurkku

Lari Kurkku (engl. "Larry the Cucumber") on yksi "Popsikkaat"-animaatiosarjan päähenkilöistä. Hänet loi yhdysvaltalainen Phil Vischer vuonna 1991.
Kuvaus.
Lari kertoo sarjassa lapsille Raamatun tarinoita yhdessä Bobi Tomaatin kanssa. Hänet esitetään usein humoristisena ja leikkimielisenä, toisin kuin Bobi. Lari asuu keltaisella keittiön tasolla Popsikkalassa. Hänellä on myös alter ego, supersankari Ihmelari.
Something Just Like This

Something Just Like This on yhdysvaltalaisen musiikkiduo The Chainsmokersin ja brittiläisen rock-yhtye Coldplayn kappale. Kappale julkaistiin The Chainsmokersin Memories...Do Not Open-debyyttistudioalbumin toisena sekä Coldplayn kolmannentoista EP-levyn, Kaleidoscopen ensimmäisenä singlenä 22. helmikuuta 2017. "Something Just Like This" valittiin tunnuskappaleeksi. Kappale oli ehdolla Grammylle 60:ssa vuotuisessa Grammy-palkintogaalassa kategoriassa "Paras Pop Duo/Ryhmäesitys". 
"Something Just Like This" oli kaupallisesti valtava menestys noustuaan singlelistan kärkeen Belgiassa (Flanderi), Latviassa, Libanonissa, Malesiassa, Puolassa sekä muutamalla Yhdysvaltain Billboard-listalla. Lisäksi kappale nousi viiden parhaan joukkoon Australiassa, Belgiassa (Vallonia), Brasiliassa, Irlannissa, Isossa-Britanniassa, Italiassa, Itävallassa, Kanadassa, Norjassa, Portugalissa, Ruotsissa, Saksassa, Slovakiassa, Sloveniassa, Sveitsissä, Tanskassa, Tšekissä, Unkarissa, Uudessa-Seelannissa sekä Yhdysvaltain Billboard Hot 100 -listalla. Muun muassa Yhdysvalloissa kappaletta myytiin vuonna 2017 yhteensä 1 348 000 kopiota, joka teki siitä kyseisessä valtiossa vuoden 2017 kuudenneksi myydyimmän kappaleen. Striimaukset mukaan luettuna kappaletta myytiin jopa yli neljä miljoonaa kopiota.
Evert von Konow

Thor Alfred Evert von Konow (20. elokuuta 1868 Utsjoki – 19. toukokuuta 1970 Helsinki) oli suomalainen maanviljelysneuvos ja Mustialan maamiesopiston johtaja. Hän kuului von Konow -sukuun.
Von Konowin vanhemmat olivat Utsjoen kirkkoherra, rovasti Evert Brynolf von Konow (1830–1889) ja Elin Lovisa Victorina Rönnbäck. Hän pääsi ylioppilaaksi Kuopion lyseosta 1889 ja valmistui agronomiksi Mustialasta 1892.
Von Konow oli vt. opettajana Mustialassa 1892–1894, sitten kahdeksan vuoden ajan opettajana Harjun maanviljelys- ja maamieskoulussa Virolahdella ja pari vuotta Pellervo-seuran palveluksessa. Hän perehtyi kotieläinhoitoon ja meijeritalouteen tekemillään ulkomaanmatkoilla. Von Konow toimi Mustialan maamiesopistossa lehtorina 1908–1931 ja opiston johtajana 1907–1929. Hän oli sitten Maakiinteistöpankin agronomina 1932–1937. Von Konow sai maanviljelysneuvoksen arvonimen 1929. 
Evert von Konow oli naimisissa 1895–1958 Naema Aurora Rosbergin (k. 1958) kanssa.
Hymn for the Weekend

Hymn for the Weekend on brittiläisen rock-yhtye Coldplayn kappale, joka sisältää myös yhdysvaltalaislaulaja Beyoncén esittämiä kreditoimattomia sanoja. Kappaleen julkaisivat Parlophone sekä Atlantic Records yhtyeen seitsemännen, "A Head Full of Dreams"-studioalbumin toisena singlenä 25. tammikuuta 2016. Kappaleen ovat sanoittaneet Coldplayn jäsenet ja sen tuotannosta vastasivat Rik Simpson, Avicii, Digital Divid ja Stargate.
"Hymn for the Weekend" saavutti Britannian singlelistalla parhaimmillaan listan kuudennen sijan ja se on päässyt kahdenkymmenen parhaan joukkoon muun muassa Belgiassa, Espanjassa, Irlannissa, Italiassa, Itävallassa, Ranskassa, Ruotsissa ja Sveitsissä. Yhdysvalloissa kappale pääsi Seebin remix-version julkaisun jälkeen Billboard Hot 100-listan sijalle 25. Kappaleeseen liittyvä musiikkivideo julkaistiin 29. tammikuuta 2016. Videolla nähdään Coldplay ja Beyoncé lukuisissa kaupungeissa ympäri Intiaa. Videolla esiintyy myös Intian Bollywoodin näyttelijä Sonam Kapoor lyhyessä roolissa.
Liechtensteinilaiset

Liechtensteinilaiset ovat saksan kieltä puhuva germaaninen etninen ryhmä, joka asuu Liechtensteinissa. 
Heinäkuun 2017 arvion mukaan liechtensteinilaisia oli 38 244.
Danny Batth

Danny Tanveer Batth (s. 21. syyskuuta 1990 Brierley Hill) on englantilainen jalkapalloilija, pelipaikaltaan keskuspuolustaja. Hän edustaa Englannin mestaruussarjassa pelaavaa Norwich Cityä. Hän on Wolverhampton Wanderersin kasvatti ja toimi muutaman kauden ajan joukkueen kapteenina. Hän edusti Stoke Cityä tammikuusta 2019 tammikuuhun 2022 ja Sunderlandia tammikuusta 2022 elokuuhun 2023. Hän on ennen kauden 2023–2024 alkua pelannut mestaruussarjassa 300 ottelua ja tehnyt niissä 17 maalia.
Madame Mustikka

Madame Mustikka () on kuvitteellinen hahmo yhdysvaltalaisessa "Popsikkaat"-animaatiosarjassa. Madame esiintyi ensimmäisen kerran jaksossa ”Madame Mustikka”, jossa Madame oli surullinen, kun hänellä oli ”liian vähän” tavaraa. Myöhemmin Madame on tunnettu Popsikkalan pormestarina.
Kuvaus.
Madame on pyöreä, jokseenkin luumua muistuttava mustikka. Hänellä on pitkät, tummat hiukset sekä oranssi päähine, jossa koristekukka. Madame esiintyy myös muutamassa Ihmelari-jaksossa. Kun Popsikkala on vaarassa tuhoutua jaksossa ”Ihmelari ja Juorukki”, Madame neuvoo Ihmelaria puhelimessa selvittämään Juorukin aikeet.
Sveitsinranska

Sveitsinranska () viittaa Sveitsin ranskankielisellä Romandien alueella puhuttavaan ranskan kieleen. Ranska on yksi Sveitsin virallisista kielistä saksan, italian ja retoromaanin ohella. 
Vuoden 2023 virallisten tilastojen mukaan 22,6 prosenttia sveitsiläisistä puhuu ranskaa äidinkielenään. Saksan, italian ja retoromaanin osuudet kansalaisten pääkielinä ovat laskeneet, kun taas ranskan osuudet ovat kasvaneet.
Sveitsinranska vs. Ranskanranska: Tärkeimmät erot.
Sveitsinranska poikkeaa Ranskanranskasta lähinnä ääntämyksessä, sanastossa ja joissakin kulttuurisissa ilmaisuissa. Ääntäminen on selkeämpää ja hitaampaa, ja vanhat äänteet (kuten nasaalivokaalit ɛ̃ ja œ̃) sekä vokaaliyhdelmät ovat säilyneet. Numerot 70, 80 ja 90 ilmaistaan loogisemmin ("septante", "huitante", "nonante"). Aterian nimet poikkeavat ("déjeuner" = aamiainen, "dîner" = lounas, "souper" = illallinen) ja sanastossa on saksan kielestä peräisin olevia lainasanoja (esim. "natel" = matkapuhelin, "foehn" = hiustenkuivaaja). Sveitsinranskassa on myös omia sanoja, kuten "cornet" (muovikassi). Saksan kielivaikutus näkyy myös arkikielessä.
Transantarktiset vuoret

Transantarktiset vuoret on Etelämantereella sijaitseva vuorijono, joka jakaa Etelämantereen itä–länsi-suunnassa kahtia. Se koostuu sedimenttikivestä ja ulottuu lähes keskeytymättä Victorianmaan Kap Adaresta Coatsinmaalle. Vuorijono ei ole yhtenäinen, vaan se koostuu lukuisista nimetyistä vuoristoista, jotka on usein jaettu vielä pienempiin osiin.
Ensimmäisen kerran vuorijonon havaitsi James Clark Ross vuonna 1841 Rossin jäähyllyltä. Ensimmäisen kerran vuoret ylitti Discoveryn etelänaparetkikunta vuosina 1901–1904.
Maantiede.
Vuorijono on yhteensä 3 500 kilometriä pitkä ja se ulottuu aina Rossinmereltä Weddellinmerelle saakka. Se on koko Etelämantereen pituinen, mistä se on saanut nimensäkin. Transantarktiset vuoret on myös yksi maailman pisimpiä vuorijonoja. 100–300 km levyinen vuorijono muodostaa rajan Itä-Etelämantereen ja Länsi-Etelämantereen välillä. Vuorijono on kiinnittynyt koko sen itäisen pallonpuoliskon puoleltaan Itä-Etelämantereen mannerjäätikköön, kun taas läntisen pallonpuoliskon puolella se yhtyy niin Rossinmereen, McMurdonlahteen, Rossin jäähyllyyn kuin Länsi-Etelämantereen mannerjäätikköönkin.
Biologia.
Pingviinit, hylkeet ja merilinnut asuttavat Rossinmeren rantaviivaa Victorianmaalla, kun taas elämä vuorijonon sisäosissa rajoittuubakteereihin,jäkäliin, leviin ja sieniin. Ennen Etelämantereella kasvoi runsaasti metsää ja muun muassa australianwollemiaa ja etelänpyökkiä. Gondwanan hajottua ilmasto alkoi kuitenkin vähitellen viiletä, jolloin puut katosivat. Uskotaan, että Etelämantereen viimeiset puut sijaitsivat Transantarktisilla vuorilla.
Shin Kanemaru

Shin Kanemaru (金丸 信 "Kanemaru Shin"), 17. syyskuuta 1914 – 28. maaliskuuta 1996) oli japanilainen poliitikko, joka oli merkittävä hahmo Japanin politiikassa 1970-luvulta 1990-luvun alkupuolelle.
Kanemaru vaikutti liberaalidemokraattisessa puolueessa. Hänet pidätettiin maaliskuussa 1993 lahjusten otosta ja veronkierrosta.